ઉદયપુરઃ આમ તો રાજસ્થાનના ઉદયપુરના કોટડા પોલીસ સ્ટેશનના સબઈન્સપેકટર ધનપતસિંહએ પોતાનું પ્રી વેડીંગ શૂટ બે મહિના પહેલા કર્યુ હતું, પણ પ્રી વેડીંગનો વીડિયો વાયરલ થયા બાદ રાજસ્થાનના આઈજીપી સુધી આ વીડિયો પહોંચતા તેમણે તમામ એસપીને આદેશ આપ્યો છે કે, પોલીસ યુનિફોર્મની ગરીમા જળવાય અને યુનિફોર્મમાં આ પ્રકારના પ્રી વેડીંગ શૂટ થાય નહી તેની તકેદારી રાખવી, આ વીડિયોમાં પીએસઆઈ ધનપતસિંહ અને તેમની થનાર પત્નીની  પ્રથમ મુલાકાત વાહન ચેકીંગ દરમિયાન થાય છે તેવુ દશ્ર્ય છે જેમાં પીએસઆઈ પોતાની થનારી પત્નીને હેલ્મેટ નહીં પહેરવાને કારણે રોકે છે અને તેમની થનારી પત્ની હેલ્મેટનો દંડ ભરાવાને બદલે પીએસઆઈના શર્ટના ખીસ્સામાં પાંચસો રૂપિયા લાંચ તરીકે મુકે છે તેવું ફિલ્માંકન કરવામાં આવ્યું છે.